# Sarina Wiegman

Sarina Petronella Wiegman (La Haia, 26 d'octubre de 1969), també coneguda com a Sarina Wiegman-Glotzbach, és una entrenadora de futbol neerlandesa, exjugadora i actual entrenadora de la selecció femenina d'Anglaterra.

## Trajectòria

Durant la seva carrera com a jugadora, Wiegman va començar com a migcampista central i més endavant es va reconvertir en defensa. El 1989, es va matricular a la Universitat de Carolina del Nord a Chapel Hill, on va jugar a l'equip del North Carolina Tar Heels. De tornada als Països Baixos, es va incorporar a l'equip femení del Ter Leede, a més d'exercir com a professora d'Educació Física. Amb Ter Leede, va guanyar una vegada el campionat de lliga i la Copa neerlansea. Wiegman va representar la selecció femenina dels Països Baixos del 1987 al 2001 en un total de 104 partits, arribant a ser capitana de la selecció.
Després de retirar-se l'any 2003, Wiegman va començar la seua carrera d'entrenadora als equips femenins del Ter Leede i el ADO Den Haag. El 2014 es va convertir en assistenta tècnica de la selecció nacional. El 2016, Wiegman es va llicenciar com a entrenadora i va esdevenir la primera dona a treballar com a entrenadora en un equip de futbol professional del seu país. Després de ser nomenada primera entrenadora de la selecció nacional, Wiegman va menar l'equip a guanyar l'Eurocopa Femenina de Futbol 2017. Dos anys més tard, va aconseguir la medalla de subcampiona a la Copa del Món Femenina de Futbol 2019. L'agost de 2020, es va anunciar que ocuparia el càrrec d'entrenadora de la selecció nacional femenina d'Anglaterra, a partir del 2021, esdevenint la primera entrenadora estrangera de la selecció anglesa.

## Referències

* ↑ «Assistent-bondscoach Sarina Wiegman» (en neerlandès). ekvrouwen.nl. Arxivat de l'original el 14 de juliol 2020. [Consulta: 1r juny 2016].
* 1 2 El Ouni, Raoul. «Sarina Wiegman: "Wij gaan ons plaatsen voor de Olympische Spelen"» (en neerlandès). AmsterdamFM, 01-03-2016. [Consulta: 1r juny 2016].
* ↑ «Wissink en Wiegman bondsridder» (en neerlandès). OnsOranje, 05-04-2012. Arxivat de l'original el 24 juny 2016. [Consulta: 1r juny 2016].
* ↑ Villarrubia, Begoña. «Sarina vs Martina: final inédita en los banquillos» (en castellà). Mundo Deportivo, 28-07-2022. [Consulta: 29 juliol 2022].
* 1 2 3 «Sarina Wiegman bondscoach Nederlands vrouwenelftal» (en neerlandès). KNVB, 13-01-2017. [Consulta: 13 gener 2017].
* ↑ «Wiegman bondscoach Oranje-vrouwen, De Haan assistent» (en neerlandès). Voetbal International, 13-01-2017. [Consulta: 13 gener 2017].
* 1 2 «De barrières zijn bijna geslecht» (en neerlandès). NRC.nl, 17-11-2001. Arxivat de l'original el 19 setembre 2016. [Consulta: 1r juny 2016].
* 1 2 Vissers, Willem. «Komst meneer Van Gaal vereert Wiegman» (en neerlandès). de Volkskrant, 12-04-2001. [Consulta: 1r juny 2016].
* ↑ Goff, Steven. «NORTH CAROLINA SOCCER DOES A NUMBER ON OPPOSITION». The Washington Post, 19-09-1989. [Consulta: 1r juny 2016].
* ↑ Buddenberg, Fred. «Voetbalsters debuteren op WK, dat ontgaat Nederland niet» (en neerlandès). Trouw, 06-06-2015. Arxivat de l'original el 10 juny 2016. [Consulta: 1r juny 2016].
* ↑ «Recordinternational zonder miljoenen» (en neerlandès). Trouw, 11-04-2001. [Consulta: 1r juny 2016].
* ↑ «Oranje Europees kampioen na spectaculaire finale» (en neerlandès). NOS, 06-08-2017. [Consulta: 6 agost 2017].
* ↑ «Oranje houdt lang stand, maar moet wereldtitel aan VS laten» (en neerlandès). NOS, 07-07-2019. Arxivat de l'original el 8 de juliol 2019. [Consulta: 9 juliol 2019].
* ↑ Burrows, Ben. «England Women appoint Sarina Wiegman as new head coach» (en anglès). Independent, 14-08-2020. [Consulta: 14 agost 2020].
* ↑ «England women: Sarina Wiegman to succeed Phil Neville in setembre 2021». BBC Sport, 14-08-2020.